Niver ar Japaned marv war an dachenn a oa teir gwezh brasoch evit niver an Amerikaned, met evit ar wech kentañ en holl emgannoù ar Meurvor Habask, e oa uheloch niver hollek an Amerikaned tizhet (marvet ha gloazet) evit hini ar Japaned. Diwar an 21 000 soudard eus Bro-Japan en Iwo Jima e deroù an emgann, ne oa kemeret nemet 216 prizoniad, en o zouez lod hag a oa kemeret abalamour ma oant faganet pe gloazet en un doare grevus. Lazhet e oa ar pep brasañ eus ar peurrest e-pad an emgannoù, met jedet eo bet e kendalchas war-dro 3000 anezhe da stourm er rouedad kevioù e-pad meur a zevezh war-lerch a-raok mervel diwar o gloazioù pe kodianañ sizhunvezhioù diwezhatoch. Daoust dan emgannoù ha dar cholloù bras diouzh an daou du, asur e oa trech an Amerikaned abaoe ar penn kentañ. Abalamour dan niver brasoch a soudarded amerikan, do armoù a oa gwelloch ha do mestroni eus an oabl, ha dre ma ne oa ket Japaniz evit en em dennañ nag evit resev soudarded fresk, ha gant ar bihan e oa o fourvezioù boued ha dafar, ne oa ket Japaniz evit gounit an emgann-se.